# **ສະຫຼຸບສັງລວມ**

**E1. ຄວາມເປັນມາຂອງໂຄງການ**

ລັດຖະບານແຫ່ງ ສປປ ລາວ ໄດ້ເຂົ້າເຖິງແຫລ່ງທຶນ ຂອງອົງກອນພັດທະນາສາກົນ (IDA) ເປັນຈຳນວນເງິນ 25 ລ້ານໂດລາສະຫະລັດ ເພື່ອຈັດຕັ້ງປະຕິບັດໂຄງການຫຼຸດຜ່ອນຄວາມທຸກຍາກ ແລະ ການຂາດໂພຊະນາການໃນຊົນນະບົດ ໄລຍະ II (RRPM II). ຈາກຜົນໄດ້ຮັບ ແລະ ບົດຮຽນທີ່ສຳຄັນ ຂອງໂຄງການ ທີ່ໄດ້ຮັບການຊ່ວຍເຫລືອຂອງທະນາຄານໂລກ ທີ່ກຳລັງເນີນຢູ່ “ໂຄງການຫຼຸດຜ່ອນຄວາມທຸກຍາກ ແລະ ການຂາດໂພສະນາການໃນເຂດຊົນນະບົດ (RRPM, P162565), ເປົ້າໝາຍການພັດທະນາໂຄງການແມ່ນເພື່ອຂະຫຍາຍການເຂົ້າເຖິງໂຄງການໂອນເງິນສົດແບບເງື່ອນໄຂ (CCT), ປັບປຸງ​ພຶດຕິ​ກຳ​ດ້ານໂພຊະນາ​ການ​, ​ແລະ ​ເສີມ​ຂະຫຍາຍ​ຄວາມ​ສາມາດ​ຂອງ​ລັດຖະບານ​ໃນ​ການ​ສະໜອງ​ການ ນຳສະເໜີ ​ແຜນງານໜຶ່ງດຽວ ຫຼາຍ​ຂະ​ແໜງດ້ານ​ໂພຊະ​ນາ​ການ​​ໃນ​ຂົງ​ເຂດ​ບຸລິມະສິດ. ກິດຈະກຳ ແລະ ພື້ນທີ່ເປົ້າໝາຍຂອງໂຄງການ ຈະໄດ້ລະບຸໃນລະຫວ່າງຂັ້ນຕອນຂອງການກະກຽມ ແລະ ການຈັດຕັ້ງປະຕິບັດໂຄງການ. ຄາດ​ວ່າ​ໂຄງການ​ຂອງທະນາຄານໂລກ ທີ່​ກ່ຽວຂ້ອງ​ເຖິງ​ການ​ເຊື່ອມ​ໂຍງ​ດ້ານ​ໂພຊະນາ​ການ​ຍັງ​ຈະ​ໄດ້​ຮັບ​ການ​ກະກຽມ ​ແລະ ປະຕິບັດ​ໃນ​ຂົງ​ເຂດ​ທີ່​ຄ້າຍຄື​ກັນ.

ໂຄງການດັ່ງກ່າວຈະຖືກຈັດຕັ້ງປະຕິບັດໂດຍຜ່ານກົມພັດທະນາຊົນນະບົດ, ກະຊວງກະສິກໍາ ແລະ ປ່າໄມ້, ກົມຮ່ວມມືສາກົນ ແລະ ສະຖາບັນຄົ້ນຄວ້າການພັດທະນາຂອງກະຊວງແຜນການ ແລະ ການລົງທຶນ. ກິດຈະກໍາຂອງໂຄງການແມ່ນຈະດໍາເນີນຢູ່ແຂວງຊຽງຂວາງ, ຫົວພັນ, ອຸດົມໄຊ, ຜົ້ງສາລີ, ເຊກອງ ແລະ ສະຫວັນນະເຂດ ຜ່ານຫ້ອງການປະສານງານ ທີ່ຮັບຜິດຊອບໂດຍ ພະແນກກະສິກໍາ ແລະ ປ່າໄມ້ ແຂວງ ແລະ ຫ້ອງການກະສິກຳ ແລະ ປ່າໄມ້ເມືອງ (PAFO/DAFO) ແລະ ຜູ້ຮັບຜິດຊອບຈາກ ຂະແໜງການ ແຜນການ ແລະ ການລົງທຶນ.

ກອບວຽກສິ່ງແວດລ້ອມ ແລະສັງຄົມ ຂອງທະນາຄານໂລກ ແມ່ນຈະຖືກນຳໃຊ້ໃນໂຄງການ. ເຊີ່ງວ່າໃນຈຳນວນ 10ມາດຕະຖານ ດ້ານສິ່ງແວດລ້ອມ ແລະສັງຄົມ (ESSs) ຂອງທະນາຄານໂລກ, ມີ 6 ມາດຕະຖານທີ່ນຳໃຊ້ກັບໂຄງການ, ໃນນັ້ນລວມມີ ESS1, ESS2, ESS3, ESS4, ESS7, ແລະ ESS10 (ເບິ່ງໃນພາກທີ 2). ກະຊວງກະສິກຳ ແລະ ປ່າໄມ້ ໂດຍຜ່ານກົມພັດທະນາຊົນນະບົດ ໄດ້ກະກຽມ ກອບຄຸ້ມຄອງສິ່ງແວດລ້ອມ ແລະ ສັງຄົມ (ESMF), ລວມທັງຂັ້ນຕອນການຄຸ້ມຄອງແຮງງານ (LMP), ແຜນການມີສ່ວນຮ່ວມຂອງພາກສ່ວນກ່ຽວຂ້ອງ (SEP) ແລະ ແຜນພັນທະສັນຍາສິ້ງແວດລ້ອມ ແລະ ສັງຄົມ (ESCP) ເຊີ່ງເປັນໄປຕາມ ກອບສິ່ງແວດລ້ອມ ແລະ ສັງຄົມ (ESF) ຂອງທາງທະນາຄານໂລກ ແລະ ກົດໝາຍ, ນິຕິກຳຕ່າງໆ ຂອງລັດຖະບານ. ອັນນີ້ ແມ່ນແນໃສ່ຮັບປະກັນຄວາມສ່ຽງດ້ານສິ່ງແວດລ້ອມ ແລະ ສັງຄົມ ທີ່ຖືກກໍານົດໄວ້ ແລະ ຜົນກະທົບທີ່ກ່ຽວຂ້ອງກັບກິດຈະກໍາການເງິນຂອງໂຄງການໄດ້ຖືກຄຸ້ມຄອງຢ່າງມີປະສິດທິພາບໃນລະຫວ່າງການຈັດຕັ້ງປະຕິບັດໂຄງການ. ກອບຄຸ້ມຄອງສິ່ງແວດລ້ອມ ແລະ ສັງຄົມ (ESMF) ນີ້ໄດ້ຖືກກະກຽມໂດຍນໍາໃຊ້ 6 ມາດຖານດ້ານສີ່ງແວເລ້ອມ ແລະ ສັງຄົມ (ESSs) ແລະ ນິຕິກຳຕ່າງໆ ຂອງປະເທດລາວ ທີ່ກ່ຽວຂ້ອງເພື່ອກໍານົດຫຼັກການ ແລະ ຄໍາແນະນໍາສໍາລັບການກໍານົດ ແລະ ການຄຸ້ມຄອງຄວາມສ່ຽງ, ຜົນກະທົບດ້ານສິ່ງແວດລ້ອມ ແລະ ສັງຄົມທີ່ກ່ຽວຂ້ອງກັບກິດຈະກໍາຂອງໂຄງການ.

ກອບການຄຸ້ມຄອງສີ່ງແວດລ້ອມ ແລະ ສັງຄົມໄດ້ສ້າງຫຼັກການ, ຄໍາແນະນໍາ ແລະ ຂັ້ນຕອນໃນການກວດສອບ, ກໍານົດ, ຫຼີກເວັ້ນ, ຫຼຸດຜ່ອນ, ແລະ ຫຼຸດຜ່ອນຄວາມສ່ຽງ ດ້ານສິ່ງແວດລ້ອມ ແລະ ສັງຄົມ, ຜົນກະທົບທີ່ກ່ຽວຂ້ອງກັບກິດຈະກໍາຂອງໂຄງການ. ກອບດັ່ງກ່າວຍັງໄດ້ສະເໜີການຄາດຄະເນງົບປະມານ ສໍາລັບການຈັດຕັ້ງປະຕິບັດມາດຕະການຫຼຸດຜ່ອນຜົນກະທົບ. ນອກນີ້ຍັງໄດ້ສະເໜີຂັ້ນຕອນການກວດກາການມີສິດໄດ້ຮັບເງິນອູດໜູນ ສໍາລັບກິດຈະກໍາຂອງສັງຄົມ, ກໍານົດຄວາມສ່ຽງ ແລະ ມາດຕະການຫຼຸດຜ່ອນຜົນກະທົບຂອງ ສິ່ງແວດລ້ອມ ແລະ ສັງຄົມ ທີ່ສໍາຄັນ, ລວມທັງກົດລະບຽບການປະຕິບັດດ້ານສິ່ງແວດລ້ອມ ແລະສັງຄົມ (ESCOP) ແລະ ສິ່ງທີ່ຄວນ ແລະ ບໍ່ຄວນເຮັດ, ຄຽງຄູ່ກັບເຄື່ອງມືອື່ນໆ ເຊັ່ນ: ຂັ້ນຕອນການຄຸ້ມຄອງແຮງງານ (LMP) ເພື່ອຄຸ້ມຄອງຄວາມສ່ຽງທີ່ກ່ຽວຂ້ອງກັບແຮງງານ ແລະ ເງື່ອນໄຂການເຮັດວຽກ.

**E2. ຈຸດປະສົງຂອງໂຄງການ ແລະ ກິດຈະກໍາ**

ຈຸດປະສົງຂອງການພັດທະນາໂຄງການແມ່ນ: (i) ເພີ່ມທະວີການນໍາໃຊ້ ແລະ ການປັບຕົວຂອງລະບົບການການປົກປ້ອງສັງຄົມ, (ii) ສະໜັບສະໜູນ ເງິນສົດແບບມີເງື່ອນໄຂເພື່ອປັບປຸງພຶດຕິກໍາໂພຊະນາການ, (iii) ເສີມຂະຫຍາຍການລວມຕົວຂອງການນຳສະເໜີ ແຜນງານຫຼາຍຂະແໜງການ ດ້ານ ໂພຊະນາການໃນພື້ນທີ່ເປົ້າໝາຍທີ່ເປັນບູລິມະສິດ, (iv) ແລະ ກະກຽມການຕອບໂຕ້ ໃນກໍລະນີ ເກີດວິກິດການ ຫຼື ເຫດສຸກເສີນ ໃຫ້ສາມາດຕອບສະຫນອງທັນເວລາ ແລະ ມີປະສິດທິຜົນ.

ໂຄງການ​ດັ່ງກ່າວ​ຈະ​ປະກອບ​ດ້ວຍ 5 ອົງປະກອບທີ່​ຈະ​ສືບ​ຕໍ່​ສະໜັບສະໜູນ​ການ​ປະຕິບັດ​ການ​ໂອນ​ເງິນສົດແບບມີເງື່ອນໄຂເພື່ອປັບປຸງພຶດຕິກໍາໂພຊະນາການ(ສ້າງ​ໃນ​ໄລຍະ​ທີ 1) ​ເພື່ອ​ປະກອບສ່ວນ​ຫລຸດຜ່ອນ​ຄວາມທຸກ​ຍາກ ​ແລະ ຂາດ​ໂພສະນາການ, ປັບປຸງ ​ແລະ ​ເສີມ​ຂະຫຍາຍ​ລະບົບ​ການ​ປົກ​ປ້ອງ​ສັງຄົມ, ຊຸກຍູ້​ການ​ວາງ​ແຜນ, ການ​ປະສານ​ງານ, ​ການ​ຕິດ​ຕາມ​ກວດ​ກາ​ວິ​ທີ​ການ ແຜນງານຫຼາຍຂະແໜງການ ດ້ານ ໂພຊະນາການໃນພື້ນທີ່ເປົ້າໝາຍທີ່ເປັນບູລິມະສິດ​. ໃນ 5 ອົງ​ປະ​ກອບ​ປະ​ກອບ​ມີ​:

* **ອົງປະກອບ 1: ການສ້າງຄວາມເຂັ້ມແຂງດ້ານການປົກປ້ອງສັງຄົມ.**
* **ອົງປະກອບ 2: ສະຫນັບສະຫນູນການໂອນເງີນສົດແບບມີເງືອນໄຂ (CCT).**
* **ອົງປະກອບ 3: ການຈັດຕັ້ງປະຕິບັດການສະໜັບສະໜູນການຄຸ້ມຄອງ ແລະ ການສ້າງຄວາມເຂັ້ມແຂງຂອງສະຖາບັນ.**
* **ອົງປະກອບ 4: ເສີມຂະຫຍາຍການຮ່ວມມື່ແຜນງານໜື່ງດຽວຫຼາຍຂະແໜງການ ແລະ ການປະສານງານ.**
* **ອົງປະກອບ 5: ການຕອບໂຕ້ໄພພິບັດ ຫຼື ເຫດສຸກເສີນ.**

**E3. ຜົນຫະທົບໃນທາງບວກ, ຄວາມສ່ຽງທາງສິ່ງແວດລ້ອມ-ສັງຄົມ ແລະ ຜົນກະທົບທາງລົບ**

ໃນຂະນະທີ່ໂຄງການມີເປົ້າໝາຍເພື່ອສະໜອງຜົນປະໂຫຍດອັນຫຼາກຫຼາຍ, ຄວາມສ່ຽງ ແລະ ຜົນກະທົບດ້ານສິ່ງແວດລ້ອມ ແ/ະ ສັງຄົມຄາດຄະເນວ່າຈະມີຈໍານວນໜື່ງ. ຄວາມສ່ຽງ ແລະ ຜົນກະທົບສ່ວນຫຼາຍແມ່ນສາມາດຄາດຄະເນໄດ້ ແລະ ສາມາດຫຼຸດຜ່ອນໄດ້ໂດຍຜ່ານການຈັດຕັ້ງປະຕິບັດມາດຕະການຫຼຸດຜ່ອນສິ່ງແວດລ້ອມ ແລະ ສັງຄົມທີ່ສະເໜີໄວ້ໃນກອບຄຸ້ມຄອງສິ່ງແວດລ້ອມ ແລະ ສັງຄົມ ຫຼື ESMF.

**ຜົນຫະທົບໃນທາງບວກ**

ການສ້າງຜົນສໍາເລັດໃນໄລຍະທີ 1, ໂຄງການຄາດວ່າຈະນໍາເອົາຜົນກະທົບທາງບວກໂດຍລວມ - ໂດຍຜ່ານອົງປະກອບການໂອນເງີນສົດແບບມີເງືອນໄຂ (CCT) ທີ່ໄດ້ຮັບການຢັ້ງຢືນປະສິດທິພາບໃນການປ່ຽນແປງພຶດຕິກໍາຂອງແມ່ຍິງເປົ້າຫມາຍທີ່ມີລູກນ້ອຍຕ່ໍ່າກວ່າ 2 ປີ, ແລະ ແມ່ຍິງຖືພາ. ການສໍາຫຼວດຜູ້ໄດ້ຮັບຜົນປະໂຫຍດໃນປີ 2021 ຊີ້ໃຫ້ເຫັນວ່າມີຄວາມເພິ່ງພໍໃຈໃນລະດັບສູງຕໍ່ໂຄງການ ແລະ ການບໍລິການຂອງ CTT ໃນເຂດເປົ້າໝາຍຂອງໂຄງການ, ລວມທັງ (1) ການບໍລິໂພກອາຫານທີ່ມີທາດບໍາລຸງເພີ່ມຂຶ້ນ (ຂອບໃຈ CTT), (2) ການປັບປຸງການເຂົ້າເຖິງການບໍລິການດ້ານສຸຂະພາບເຊັ່ນ: ກ່ອນ ແລະຫຼັງການເບິ່ງແຍງເດັກ, ການຕິດຕາມການເຕີບໂຕ, ການສັກຢາປ້ອງກັນຜູ້ພະຍາດສໍາລັບກຸ່ມຜູ້ໄດ້ຮັບຜົນປະໂຫຍດ[[1]](#footnote-1), ແລະ (3) ການປ່ຽນແປງພຶດຕິກໍາທາງສັງຄົມ[[2]](#footnote-2), ແລະ ອື່ນໆ. ເກືອບ 98% ຂອງຜູ້ໄດ້ຮັບຜົນປະໂຫຍດໄດ້ປະຕິບັດຕາມເງື່ອນໄຂຂອງ CCT. ການປະເມີນຜົນໄລຍະກາງໂຄງການໄດ້ສໍາເລັດເຊິ່ງສະຫນອງຫຼັກຖານເພີ່ມເຕີມທີ່ສະຫນັບສະຫນູນຜົນກະທົບຂອງໂຄງການ CTT.

**ຄວາມສ່ຽງດ້ານສິ່ງແວດລ້ອມ ແລະ ສັງຄົມ, ຜົນກະທົບ, ການຫຼຸດຜ່ອນທີ່ສະເຫນີ**

ຄວາມສ່ຽງ ແລະ ຜົນກະທົບຂອງສິ່ງແວດລ້ອມ ແລະ ສັງຄົມ ໂດຍລວມຂອງລະດັບໂຄງການໄດ້ຖືກຈັດປະເພດ “ຕໍ່າ” ສໍາລັບສິ່ງແວດລ້ອມ, ແລະ “ປານກາງ” ສໍາລັບສັງຄົມ.

**ຄວາມສ່ຽງ ແລະ ຜົນກະທົບດ້ານສິ່ງແວດລ້ອມ:**

ໂຄງການດັ່ງກ່າວຈະສະໜອງທຶນປັບປຸງຫ້ອງການຂະໜາດນ້ອຍໃນ 2 ແຂວງໂຄງການໃໝ່ (ເຊກອງ ແລະ ສະຫວັນນະເຂດ). ດ້ວຍເຫດນີ້, ຄວາມສ່ຽງ ແລະ ຜົນກະທົບດ້ານສິ່ງແວດລ້ອມໃນທ້ອງຖິ່ນຈຳນວນໜຶ່ງແມ່ນຄາດຄະເນໄວ້ວ່າຈະເກີດຂື້ນ. ຜົນກະທົບເຫຼົ່ານີ້ສ່ວນໃຫຍ່ແມ່ນຢູ່ໃນທ້ອງຖິ່ນ, ຊົ່ວຄາວ, ແລະ ສາມາດຄຸ້ມຄອງໄດ້. ຄວາມສ່ຽງດ້ານສິ່ງແວດລ້ອມທີ່ລະບຸໄວ້ລວມມີ ຄວາມສ່ຽງທີ່ກ່ຽວຂ້ອງກັບສຸຂະພາບ ແລະ ຄວາມປອດໄພດ້ານອາຊີບ (OHS) ສໍາລັບພະນັກງານໂຄງການ, ໂດຍສະເພາະພະນັກງານໂຄງການທີ່ປະຈໍາຢູ່ຂັ້ນເມືອງ, ແລະ ພະນັກງານຂັ້ນບ້ານ (ຫຼື ເອີ້ນວ່າຜູ້ອໍານວຍຄວາມສະດວກຂັ້ນບ້ານ) ເຊິ່ງເປັນປະຊາຊົນທ້ອງຖິ່ນ. ຄວາມສ່ຽງຂອງສຸຂະພາບ ແລະ ຄວາມປອດໄພດ້ານອາຊີບຍັງກ່ຽວຂ້ອງກັບພະນັກງານຂອງຜູ້ຮັບເໝົາກໍ່ສ້າງໃນລະຫວ່າງການສ້ອມແປງຫ້ອງການ, ເຊັ່ນ: ຄວາມສ່ຽງຕໍ່ການສຳຜັດກັບວັດສະດຸທີ່ປົນເປື້ອນ, ຄວາມສ່ຽງຕໍ່ໄຟໄໝ້ ແລະໄຟຟ້າຊອດ, ແລະ ອື່ນໆ. ຄາດ​ວ່າ​ຈະ​ມີ​ຄວາມ​ສ່ຽງ​ຕໍ່​ການ​ເກັບ​ກູ້​ລະ​ເບີດ​ບໍ່​ທັນ​ແຕກ​ໃນ​ກໍ​ລະ​ນີ​ທີ່​ມີ​ການ​ສ້າງ​ຫ້ອງ​ການ​ເພີ່ມ​ເຕີມ​ທີ່​ກ່ຽວ​ຂ້ອງ​ກັບ​ການ​ຂຸດ​ຄົ້ນ​ສໍາ​ລັບ​ການ​ກໍ່​ສ້າງ​ພື້ນ​ຖານ.

**ຄວາມສ່ຽງ ແລະ ຜົນກະທົບດ້ານສັງຄົມ:**

* ບັນຫາທາງດ້ານສັງຄົມທີ່ລະບຸໄວ້ລວມມີຄວາມປອດໄພໃນການສັນຈອນ, ເຊັ່ນ: ຄວາມສ່ຽງຕໍ່ການເກີດອຸປະຕິເຫດທາງຖະໜົນຂອງພະນັກງານໂຄງການ, ໂດຍສະເພາະຜູ້ທີ່ເດີນທາງເລື້ອຍໆເປັນຕົ້ນແມ່ນພະນັກງານໂຄງການຂັ້ນເມືອງ ເຊັ່ນ: ພະນັກງານລະດົມຊຸມຊົນ ຢູ່ໃນເມືອງໂຄງການ ແລະ ພະນັກງານຊຸມຊົນ (ເຊັ່ນ: ຜູ້ອຳນວຍຄວາມສະດວກຂັ້ນບ້ານ) ທີ່ເດີນທາງເປັນລາຍເດືອນເພື່ອສະໜັບສະໜູນກິດຈະກໍາການເງິນສົດແບບມີເງື່ອນໄຂ ແລະ ​ການ​ເຄື່ອນ​ໄຫວ​ການສື່ສານເພື່ອການ​ປ່ຽນ​ແປງ​ພຶດ​ຕິ​ກໍາ​ທາງ​ສັງ​ຄົມ​​ສໍາ​ລັບ​ການ​ປັບ​ປຸງ​ໂພ​ຊະ​ນາ​ການ.
* ຄວາມສ່ຽງຕໍ່ການເປັນພະຍາດຕິດຕໍ່ໃນການພົວພັນລະຫວ່າງສະມາຊິກຊຸມຊົນ ແລະ ພະນັກງານໂຄງການເພີ່ມຂຶ້ນ, ໂດຍສະເພາະລະຫວ່າງຄົວເຮືອນທີ່ໄດ້ຮັບຜົນປະໂຫຍດ ແລະ ຜູ້ອຳນວຍຄວາມສະດວກຂັ້ນບ້ານ ແລະ ຜູ້ລະດົມຊຸມຊົນ ເມື່ອມີການພົບປະກັນແບບເຊີ່ງໜ້າກັບປະຊາຊົນທ້ອງຖິ່ນເພື່ອຈຸດປະສົງໃນການປຶກສາຫາລື, ປະຖົມນິເທດ ຫຼື ຈຸດປະສົງການຝຶກອົບຮົມ.
* ຄວາມສ່ຽງຕໍ່ການຂູດຮີດທາງເພດ & ການລ່ວງລະເມີດ, ການລ່ວງລະເມີດທາງເພດແມ່ນໄດ້ຖືກກໍານົດຄວາມສ່ຽງ. ແນວໃດກໍ່ຕາມ, ຄວາມສ່ຽງນີ້ຖືກປະເມີນຕໍ່າ ເພາະວ່າພະນັກງານໂຄງການສ່ວນໃຫຍ່ (90%) ແມ່ນແມ່ຍິງທ້ອງຖິ່ນ ແລະ ແມ່ຍິງ (ຊາວບ້ານທ້ອງຖິ່ນ).
* ຄວາມສ່ຽງຂອງການເບີ່ງຂ້າມຂອງກຸ່ມຜູ້ດ້ອຍຖອກາດ (ອີງຕາມເງືອນໄຂການຕັດສິດ) ແມ່ນຄາດວ່າຈະເກີດຂື້ນເປັນຍ້ອນຄວາມສາມາດຂອງພະນັກງານໂຄງການ ແລະ ຄວາມສ່ຽງທີ່ເກີດຈາກ ລະບົບການປະເມີນເງື່ອນໄຂຜູ້ໄດ້ຮັບຜົນປະໂຫຍດ Proxy Means Tests
* ຄວາມສ່ຽງຕໍ່ການໃຊ້ການຈ່າຍເງິນທີ່ໄດ້ຈາກ CTT ໃນທາງທີ່ຜິດ, ໂດຍສະເພາະໃນກໍລະນີທີ່ແມ່ທຸກຍາກຕ້ອງການເງິນສົດ ແລະໃຊ້ການຈ່າຍເງິນສົດທີ່ໄດ້ຈາກ CTT ເພື່ອຈຸດປະສົງອື່ນນອກເໜືອໄປຈາກຈຸດປະສົງທີ່ອອກແບບມາຂອງເງືອນໄຂ CTT.
* ການຂາດຄວາມຮັບຮູ້ທາງດ້ານວັດທະນະທໍາຂອງພະນັກງານໂຄງການແມ່ນຄາດວ່າຈະມີຄວາມສ່ຽງ ເພາະວ່າກິດຈະກໍາຂອງໂຄງການສ່ວນໃຫຍ່ແມ່ນຖືກອອກແບບ ແລະ ອໍານວຍຄວາມສະດວກເນື່ອງຈາກວ່າ ສະມາຊິກຜູ້ຈັດຕັ້ງປະຕິບັດກິດຈະກໍາຂອງໂຄງການສ່ວນຫຼາຍແມ່ນມາຈາກຊົນເຜົ່າລາວລຸ່ມ. ເຊີ່ງມີຄວາມແຕກຕ່າງທາງດ້ານວັດທະນະທໍາ, ຄວາມແຕກຕ່າງທາງດ້ານພາສາ, ລັກສະນະການປະພຶດ, ການຂາດທັກສະການສື່ສານ, ການຂາດຄວາມເຂົ້າໃຈໃນການປະຕິບັດວັດທະນະທໍາ ແລະ ມາດຕະຖານທາງສັງຄົມຂອງກຸ່ມຜູ້ທີ່ໄດ້ຮັບຜົນປະໂຫຍດ, ແລະ ອື່ນໆ, ອາດຈະເປັນຂໍ້ຈໍາກັດຕໍ່ຜູ້ທີ່ມີສ່ວນຮ່ວມໃນຫນ້າທີ່ອໍານວຍຄວາມສະດວກການປຶກສາຫາລື, ການປະຊຸມ ແລະ ການສື່ສານເພື່ອການປ່ຽນແປງພຶດຕິກໍໍາ.

**E4. ຂັ້ນຕອນການຄຸ້ມຄອງສິ່ງແວດລ້ອມ ແລະ ສັງຄົມ ຫຼື ESMF**

ESMF ໄດ້ອະທິບາຍຂັ້ນຕອນການກວດກາສິ່ງແວດລ້ອມ ແລະ ສັງຄົມ ສໍາລັບວຽກງານການກໍ່ສ້າງທີ່ກ່ຽວຂ້ອງກັບການປັບປຸງຫ້ອງການ. ພຽງແຕ່ການສ້ອມແປງທີ່ເກີດຂຶ້ນພາຍໃນອາຄານຂອງລັດຖະບານທີ່ມີຢູ່ແລ້ວເທົ່ານັ້ນທີ່ຈະຖືກພິຈາລະນາສໍາລັບການສະຫນອງທຶນ. ອາຄານສໍານັກງານໃດທີ່ຕ້ອງການການນໍາໃຊ້ທີ່ດິນຂອງປະຊາຊົນທ້ອງຖິ່ນແມ່ນບໍ່ໄດ້ຮັບທຶນພາຍໃຕ້ໂຄງການນີ້. ESMF ຍັງໄດ້ສະຫນອງ ລະບຽບການປະຕິບັດກອບສິ່ງແວດລ້ອມ ແລະ ສັງຄົມ ຫຼື ເອີ້ນວ່າ ESCOP ພ້ອມກັບສິ່ງທີ່ຄວນເຮັດ ແລະ ບໍ່ຄວນເຮັດ (ເອກະສານຊ້ອນທ້າຍ 4) ສໍາລັບການປັບປຸງຫ້ອງການ. ຄວາມສ່ຽງທີ່ກ່ຽວຂ້ອງກັບແຮງງານ ແລະ ສະພາບການເຮັດວຽກແມ່ນກວມເອົາໃນເອກະສານຂັ້ນຕອນການຄຸ້ມຄອງແຮງງານ (LMP).

**E5. ການຈັດລຽງລໍາດັບການຈັດຕັ້ງປະຕິບັດ**

ໜ່ວຍງານຄຸ້ມຄອງໂຄງການຈະຖືກສ້າງຕັ້ງຂຶ້ນສຳລັບການວາງແຜນໂຄງການ, ການຄຸ້ມຄອງ, ການກວດກາ ແລະ ຕິດຕາມປະເມີນຜົນໃນແຕ່ລະວັນ. ໃນຂະນະທີ່ການກຳນົດຄວາມສ່ຽງ ແລະ ຜົນກະທົບຂອງສິ່ງແວດລ້ອມ ແລະ ສັງຄົມ ຂອງກິດຈະກໍາໂຄງການແມ່ນໄດ້ຖືກຕິດຕາມໂດຍຜູ້ປະສານງານດ້ານການສື່ສານ ແລະ ການປົກປ້ອງທາງສັງຄົມຂອງໜ່ວຍງານຄຸ້ມຄອງໂຄງການ.

ແຕ່ລະແຂວງຢູ່ໃນ 6 ແຂວງຂອງໂຄງການ, ຫ້ອງການກະສິກໍາ ແລະ ປ່າໄມ້ແຂວງ, ຫຼື ອົງການທີ່ກ່ຽວຂ້ອງຂອງແຂວງ, ຈະແຕ່ງຕັ້ງຜູ້ປະສານງານໂຄງການຂັ້ນແຂວງທີ່ຈະມາປະສານງານການຈັດຕັ້ງປະຕິບັດໂຄງການໃນແຂວງທີ່ກ່ຽວຂ້ອງ. ຫ້ອງການປະສານງານຂັ້ນແຂວງແມ່ນຕັ້ງຢູ່ຕົວແຂວງຂອງແຕ່ລະແຂວງຂອງໂຄງການ (ພາຍໃນຫ້ອງການຂັ້ນແຂວງ RRPM ທີ່ມີຢູ່ແລ້ວ) ແລະ ຮັບຜິດຊອບໃນການອໍານວຍຄວາມສະດວກໃນການດໍາເນີນງານຂອງທີມງານເມືອງ ພ້ອມທັງ ລາຍງານໃຫ້ຮອງເຈົ້າແຂວງ, ພະແນກກະສິກໍາ ແລະ ປ່າໄມ້ແຂວງ ແລະ ອົງການທີ່ກ່ຽວຂ້ອງ ເພື່ອແຈ້ງສະພາບການຈັດຕັ້ງປະຕິບັດກິດຈະກໍາຂອງໂຄງການ. ຜູ້ປະສານງານໂຄງການຈະເຂົ້າຮ່ວມກອງປະຊຸມປະຈໍາປີ, ລວມທັງກອງປະຊຸມຄະນະກໍາມະການທີ່ຈັດຂຶ້ນໂດຍໜ່ວຍງານຄຸ້ມຄອງໂຄງການ ຫຼື ກະຊວງກະສິກໍາ ແລະ ປ່າໄມ້ ແລະ ອາດຈະຖືກເຊື້ອເຊີນໃຫ້ເຂົ້າຮ່ວມກອງປະຊຸມບາງເມືອງເພື່ອປຶກສາຫາລື, ໃຫ້ຄໍາແນະນໍາຍຸດທະສາດເພື່ອແກ້ໄຂບັນຫາດ້ານການດໍາເນີນງານທີ່ອາດຈະເກີດຂື້ນກັບໂຄງການ.

**E6.** ການປຶກສາ ແລະ ການມີສ່ວນຮ່ວມຂອງຜູ້ມີສ່ວນກ່ຽວຂ້ອງ

ໃນ​ລະ​ຫວ່າງ​ການ​ກະ​ກຽມ​ເຄື່ອງ​ມືສິ່ງແວດລ້ອມ ແລະ ສັງຄົມ, ການ​ປຶກ​ສາ​ຫາ​ລື​ໄດ້​​ຈັດຕັ້ງ ປະ​ຕິ​ບັດ​ໃນ​ເດືອນ​ພະ​ຈິກ, ທັນ​ວາ 2022, ແລະ ​ເດືອນ​ພຶດ​ສະ​ພາ 2023.

* ປຶກສາຫາລືກັບປະຊາຊົນພາຍໃນແຂວງຫົວພັນ ແລະ ຊຽງຂວາງ ໃນລະຫວ່າງວັນທີ 28-29 ພະຈິກ 2022 ແລະ ແຂວງອຸດົມໄຊ ໃນລະຫວ່າງວັນທີ 5-7 ທັນວາ 2022.
* ການປຶກສາຫາລືກັບຂັ້ນສູນກາງໄດ້ດໍາເນີນການກວດສອບຄໍາຄິດເຫັນຈາກຜູ້ໄດ້ຮັບຜົນປະໂຫຍດໂຄງການ ແລະ ພະນັກງານໂຄງການໃນວັນທີ 9 ທັນວາ 2022.
* ການປຶກສາຫາລືຂັ້ນສູນກາງຈະດຳເນີນໃນວັນທີ 11 ພຶດສະພາ 2023 ເພື່ອນຳສະເໜີຮ່າງເຄື່ອງມືກອບສິ່ງແວດລ້ອມ ແລະ ສັງຄົມ ຫຼື ເອີ້ນວ່າ: ESF ແລະ ສະເໜີຄຳຄິດເຫັນສຳລັບພາກສ່ວນກ່ຽວຂ້ອງຂອງໂຄງການໃນລະດັບສູນກາງ.

ຮ່າງເອກະສານ ESF ເປັນພາສາອັງກິດ (ESMF, SEP, LMP ແລະ ESCP) ໄດ້ຖືກເຜີຍຢູ່ແຜ່ໃນເວັບໄຊທ໌ຂອງ ກະຊວງກະສິກໍາ ແລະ ປ່າໄມ້ ໃນວັນທີ 5 ພຶດສະພາ 2023 ກ່ອນການປຶກສາຫາລືທາງສາທາລະນະ. ບົດສະຫຼຸບສັງລວມໂດຍຫຍໍ້ ຂອງ ESMF, SEP, LMP ກໍ່ໄດ້ຖືກເຜີຍເປັນພາສາລາວເຊັ່ນກັນ.

**E7. ກົນໄກການແກ້ໄຂຂໍ້ສະເໜີ(GRM):**

ກົນໄກການຮ້ອງທຸກແມ່ນເພື່ອຊອກຫາການແກ້ໄຂຂໍ້ສະເໜີໂດຍທັນທີທັນໃດ, ໂດຍນໍາໃຊ້ຂະບວນການທີ່ເຂົ້າໃຈງ່າຍທີ່ເຫມາະສົມທາງດ້ານວັດທະນະທໍາ ແລະ ສາມາດເຂົ້າເຖິງໄດ້ໂດຍບໍ່ເສຍຄ່າ. ສາມາດຍື່ນຄໍາຮ້ອງທຸກໄດ້ຖ້າມີຄວາມກັງວົນກ່ຽວກັບຜົນກະທົບທາງລົບໃດໆຈາກໂຄງການຕໍ່ຊຸມຊົນ, ສິ່ງແວດລ້ອມ, ຫຼື ຄຸນນະພາບຊີວິດຂອງເຂົາເຈົ້າ. ພາກສ່ວນກ່ຽວຂ້ອງອາດຈະສົ່ງຄໍາຄິດເຫັນແລະຄໍາແນະນໍາ. GRM ໄດ້ຖືກອະທິບາຍຢ່າງລະອຽດໃນ ຄູ່ມື SEP ຂອງໂຄງການ.

**E8.** ການຕິດຕາມ ແລະ ການລາຍງານ

ການຕິດຕາມແມ່ນວິທີການຮັບປະກັນມາດຕະການຫຼຸດຜ່ອນໃນການປະຕິບັດໂດຍສອດຄ່ອງກັບ ຄູ່ມື ESMF ແລະ ESCP ແລະ ໃຫ້ສອດຄ່ອງກັບຂໍ້ກໍານົດຂອງ ESF. ບົດລາຍງານການຕິດຕາມກວດກາປະຈໍາໄຕມາດຈະຕ້ອງໄດ້ປະຕິບັດເພື່ອ:

* + - * ປັບປຸງການຈັດຕັ້ງປະຕິບັດການຄຸ້ມຄອງສິ່ງແວດລ້ອມ ແລະ ສັງຄົມ;
			* ຮັບປະກັນປະສິດທິພາບ ແລະຄຸນນະພາບຂອງຂະບວນການປະເມີນສິ່ງແວດລ້ອມ ແລະ ສັງຄົມ;
			* ສ້າງຫຼັກຖານ ແລະ ການປະເມີນຜົນກະທົບທີ່ອີງໃສ່ກອບສິ່ງແວດລ້ອມ ແລະ ສັງຄົມ;
			* ສະໜອງໂອກາດໃນການລາຍງານຜົນການຈັດຕັ້ງປະຕິບັດມາດຕະການຫຼຸດຜ່ອນຂອງແຜນຄຸ້ມຄອງສິ່ງແວດລ້ອມ ແລະ ສັງຄົມໃນອະນາຄົດ ແລະ ເອກະສານອື່ນໆທີ່ກ່ຽວຂ້ອງກັບໂຄງການ.

**E9.** ງົບປະມານ

ຄ່າໃຊ້ຈ່າຍໃນການປະຕິບັດກອບຄຸ້ມຄອງສິ່ງແວດລ້ອມ ແລະ ສັງຄົມຈະປະກອບມີຄ່າໃຊ້ຈ່າຍໃນການປະຕິບັດເຄື່ອງມື ESMF, LMP, ແລະ SEP, ລວມທັງຄ່າໃຊ້ຈ່າຍຂອງພະນັກງານ, ການຝຶກອົບຮົມ, ກົນໄກການແກ້ໄຂຂໍ້ສະເໜີ, ການເດີນທາງສໍາລັບການຕິດຕາມກວດກາການເຮັດວຽກພາກສະຫນາມ. ງົບປະມານທັງໝົດສໍາລັບການຈັດຕັ້ງປະຕິບັດ ESMF ແມ່ນປະມານ 161,000 ໂດລາສະຫະລັດ. ງົບປະມານນີ້ບໍ່ລວມງົບປະມານໃນການເກັບກູ້ລະເບີດທີ່ຍັງບໍ່ທັນແຕກ ຫຼື UXO (ກໍລະນີຖ້າມີການເກັບກູ້ລະເບີດທີ່ຍັງບໍ່ທັນແຕກ), ອຸບັດຕິເຫດ, ປະກັນສຸຂະພາບຂອງຜູ້ອອກແຮງງານ, ແລະ ງົບປະມານໃນການຈັດຕັ້ງປະຕິບັດ SEP ແລະ LMP ທີ່ຄາດຄະເນໄວ້ໃນ SEP ແລະ LMP ຕາມລໍາດັບ.

1. ອັດຕາການສັກຢາກັນພະຍາດເພີ່ມຂຶ້ນຈາກ 34% ໃນປີ 2017 ເປັນ 78% ໃນປີ 2020. [↑](#footnote-ref-1)
2. ໂດຍມີເດັກນ້ອຍຫຼາຍກວ່າ 80% ແມ່ນໄດ້ກິນນົມແມ່ຢ່າງດຽວ. [↑](#footnote-ref-2)